Diari Oficial de la Generalitat Valenciana


Sumari del DOGV 8684, del 25-11-2019 (2019/11652)

RESOLUCIÓ de 22 de novembre de 2019, de la Vicepresidència i Conselleria d'Igualtat i Polítiques Inclusives, per la qual es concedeixen subvencions per al finançament de programes d'inclusió i desenvolupament comunitari per a 2019.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8684

Data del DOGV
:   25-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11657


Data del document
:   22-11-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 22 de novembre de 2019, de la Vicepresidència i Conselleria d'Igualtat i Polítiques Inclusives, per la qual es concedeixen subvencions per al finançament de programes d'inclusió i desenvolupament comunitari per a 2019. [2019/11601]  
Mitjançant l'Ordre 7/2019, de 8 d'agost (DOGV 8612, 13.08.2019), de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions en matèria d'inclusió i desenvolupament comunitari.  
Posteriorment, la Resolució de 19 de setembre de 2019, de la Vicepresidència i Conselleria d'Igualtat i Polítiques Inclusives, va convocar subvencions destinades a entitats privades sense ànim de lucre per a la realització de projectes en matèria d'inclusió i desenvolupament comunitari a persones o unitats familiars que es troben en situació de vulnerabilitat.  
Una vegada realitzada la fase d'instrucció, i de conformitat amb el que s'estableix en l'article 11 de les bases reguladores de l'Ordre 7/2019, en relació amb la concessió de les subvencions en règim de concurrència competitiva, s'ha reunit la comissió d'avaluació a fi d'elaborar la proposta de concessió o de denegació, en els termes de l'acta que s'ha estés a aquest efecte.  
Per això, en ús de les facultats que em confereix article 12.1 de l'esmentada ordre, en la qual es delega en la persona titular de la direcció general competent en matèria d'inclusió social la resolució de les sol·licituds que es presenten a l'empara de la convocatòria, resolc:  
  
Primer  
Concedir una subvenció a les entitats privades sense ànim de lucre que s'esmenten en l'annex I, pels imports que hi consten, a càrrec del programa pressupostari 45.70.20.600.61.4, Inclusió social, línia S1827, del pressupost per a 2019.  
  
Segon  
Denegar la subvenció a les entitats que s'esmenten en l'annex II, ja que no arriben als 50 punts previstos (han de superar 20 com a entitat i 30 en el projecte) en l'article 5 de les bases reguladores.  
  
Tercer  
Excloure de la convocatòria les entitats que s'esmenten en l'annex III, pels motius que s'hi indiquen.  
  
Quart  
El lliurament de la subvenció es realitzarà, d'acord amb el resolc nové de la convocatòria, de la manera següent:  
- Un 60 % de l'import concedit amb la publicació de la resolució de la subvenció.  
- El 40 % restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
El termini màxim per a la justificació del lliurament de la primera bestreta de la subvenció finalitzarà necessàriament el 29 de novembre de 2019.  
La justificació de l'import restant, juntament amb la presentació de la memòria tècnica, finalitzarà el 31 de gener de 2020.  
  
Cinqué  
Les entitats beneficiàries presentaran la justificació de l'activitat subvencionada davant de la direcció territorial corresponent. Tot això sense perjudici del que disposa la legislació de procediment administratiu comú.  
La justificació constarà de la documentació de caràcter econòmic justificativa de l'acció subvencionada i d'una memòria tècnica relativa a l'actuació subvencionada.  
Si les activitats han sigut finançades amb la subvenció i, a més, amb fons propis o altres subvencions o recursos, s'haurà d'acreditar mitjançant la documentació de caràcter econòmic l'import, procedència i aplicació de tals fons a les activitats subvencionades.  
La documentació de caràcter econòmic que cal presentar haurà de justificar les despeses de personal i les despeses corrents ocasionades en les actuacions realitzades abans de l'últim dia de l'exercici econòmic subvencionat, i contindrà:  
a) Una relació detallada de les despeses ocasionades pel projecte objecte de subvenció, amb identificació del creditor i del concepte de despesa, import, data d'emissió, relació amb el projecte subvencionat i percentatge de finançament que s'imputa a la Generalitat, segons el model que consta en la pàgina web de la conselleria competent en matèria d'inclusió social.  
b) Les factures o documents de valor probatori equivalent acreditatius de les despeses incorporades en la relació anterior, mitjançant la presentació d'originals o còpies compulsades. Aquestes hauran de tindre els requisits recollits en el Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació.  
c) Se subvencionaran els costos salarials bruts, inclosos els pagaments a la Seguretat Social corresponents a l'empresa, del personal laboral contractat per les entitats per a l'execució de les activitats objecte de la subvenció. Aquests costos salarials bruts estaran limitats per les quanties anuals recollides en la taula salarial que figura en l'annex A, per al grup o categoria professional en què es trobe el lloc de treball.  
  
La documentació justificativa s'haurà de marcar amb un segell o diligència, el model de la qual es troba en la pàgina web de la conselleria competent en matèria d'inclusió social, indicant-hi el número d'expedient per a la justificació del qual han sigut presentats i el percentatge de finançament que s'imputa a la Generalitat.  
La memòria tècnica o descriptiva de l'execució del projecte subvencionat haurà de permetre conéixer el nombre de beneficiaris del projecte, les actuacions realitzades, el grau de compliment dels objectius proposats, els materials i metodologia emprada i totes les altres dades que es consideren de rellevància. Aquesta memòria es realitzarà d'acord amb el model que figura en la pàgina web de la conselleria competent en matèria d'inclusió social i haurà de ser remesa també en suport informàtic.  
Les dades referents a les persones beneficiàries del programa es presentaran sempre desagregades per gènere.  
Les despeses que cal justificar hauran de correspondre's amb els continguts dels projectes objecte de subvenció, i no seran admissibles despeses d'actuacions que no estiguen específicament contemplades en la descripció d'aquests. D'acord amb el que es preveu en l'article 31.2 de la Llei 38/2003, es considerarà despesa realitzada, amb caràcter general, la que ha sigut efectivament pagada amb anterioritat a la finalització del període de justificació.  
En aquelles despeses subjectes a la normativa reguladora de l'Impost sobre la Renda de les Persones Físiques, haurà de ser aportada la documentació justificativa de la retenció i ingrés en l'Agència Estatal d'Administració Tributària de les quantitats corresponents per rendiments del treball, rendiments d'activitats econòmiques o rendiments procedents de l'arrendament o subarrendament d'immobles.  
  
 Així mateix, en la justificació de les retribucions de personal laboral contractat, juntament amb els fulls de salaris corresponents, s'hauran d'adjuntar els preceptius documents de cotització a la Seguretat Social, així com l'ingrés de les cotitzacions en la Tresoreria General de la Seguretat Social.  
La falta de justificació o la justificació insuficient de la subvenció concedida, dins del termini establit a aquest efecte, així com la concurrència d'altres causes recollides per l'article 37 de la Llei 38/2003 de 17 de novembre, general de subvencions, donarà lloc a la pèrdua de dret al cobrament, total o parcial, de la subvenció, sense perjudici de la realització del tràmit d'audiència legalment establit, d'acord amb l'article 17 de les bases reguladores de l'Ordre 7/2019.  
  
Sisé  
Contra aquesta resolució, que posa fi a la via administrativa, es podrà interposar potestativament un recurs de reposició davant del mateix òrgan que l'ha dictada, en el termini d'un mes, comptador des de l'endemà de ser publicada, de conformitat amb la legislació de procediment administratiu comú, o bé, podrà interposar-se directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de ser publicada, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime pertinent.  
  
València, 22 de novembre de 2019. - La vicepresidenta del Consell i consellera d'Igualtat i Polítiques Inclusives, p. d. (art. 12.1 Ordre 7/2019, de 8 d'agost, de la Vicepresidència i Conselleria d'Igualtat i Polítiques Inclusives; DOGV 8612, 13.08.2019), la directora general d'Acció Comunitària i Barris Inclusius: M. José Cortell Simón.